CELEX: 32019D1766
Language: hr
Date: 2019-10-23 00:00:00
Title: Provedbena odluka Komisije (EU) 2019/1766 оd 23. listopada 2019. o izmjeni Provedbene odluke (EU) 2019/436 u pogledu usklađene norme EN ISO 19085-3:2017 za numeričko upravljane strojeve za bušenje i vođenje po krivulji

24.10.2019   
               
               
                  HR
               
               
                  Službeni list Europske unije
               
               
                  L 270/94
               
            
         PROVEDBENA ODLUKA KOMISIJE (EU) 2019/1766
         оd 23. listopada 2019.
         o izmjeni Provedbene odluke (EU) 2019/436 u pogledu usklađene norme EN ISO 19085-3:2017 za numeričko upravljane strojeve za bušenje i vođenje po krivulji
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima i o izmjeni Direktive 95/16/EZ (1), a posebno njezin članak 10.,
         budući da:
         
                     (1)
                  
                  
                     U skladu s člankom 7. Direktive 2006/42/EZ za strojeve proizvedene u skladu s usklađenim normama čiji su podaci objavljeni u Službenom listu Europske unije, pretpostavlja se da su u skladu s temeljnim zdravstvenim i sigurnosnim zahtjevima koje obuhvaća takva usklađena norma.
                  
               
                     (2)
                  
                  
                     Dopisom M/396 od 19. prosinca 2006. Komisija je organizacijama za normizaciju CEN i CENELEC uputila zahtjev za izradu i reviziju usklađenih normi te dovršetak rada na usklađenim normama za potrebe Direktive 2006/42/EZ kako bi se uzele u obzir izmjene uvedene tom direktivom u odnosu na Direktivu 98/37/EZ Europskog parlamenta i Vijeća (2).
                  
               
                     (3)
                  
                  
                     Na temelju zahtjeva M/396 od 19. prosinca 2006. CEN je izradio nacrt nove usklađene norme EN ISO 19085-3:2017.
                  
               
                     (4)
                  
                  
                     Komisija je zajedno s CEN-om procijenila je li norma EN ISO 19085-3:2017 koju je izradio CEN u skladu sa zahtjevom M/396 od 19. prosinca 2006.
                  
               
                     (5)
                  
                  
                     U prosincu 2017. Njemačka je podnijela službeni prigovor u skladu s člankom 10. Direktive 2006/42/EZ na normu EN ISO 19085-3:2017 „Strojevi za obradu drva – Sigurnost – 3. dio: Numeričko upravljani strojevi (NC) za bušenje i vođenje po krivulji”.
                  
               
                     (6)
                  
                  
                     Službeni prigovor Njemačke temelji se na neusklađenosti točke 6.6.2.2.3.1. norme EN ISO 19085-3:2017, koja se odnosi na sprečavanje pristupa alatima i ostalim pokretnim dijelovima stroja, s temeljnim zdravstvenim i sigurnosnim zahtjevima utvrđenima u točki 1.4.1. Priloga I. Direktivi 2006/42/EZ.
                  
               
                     (7)
                  
                  
                     Nakon ispitivanja norme EN ISO 19085-3:2017 zajedno s predstavnicima odbora osnovanog člankom 22. Direktive 2006/42/EZ i predstavnicima odbora osnovanog člankom 22. Uredbe (EU) br. 1025/2012 Europskog parlamenta i Vijeća (3), Komisija je zaključila da se normom ne ispunjava jedan od temeljnih zdravstvenih i sigurnosnih zahtjeva utvrđenih u točki 1.4.1. Priloga I. Direktivi 2006/42/EZ – zahtjeva u kojem se navodi da se štitnici i zaštitni uređaji ne smiju lako zaobilaziti. Norma konkretno uključuje tehničke specifikacije za pristup pomičnim dijelovima stroja kroz područje između okvira stroja i bočnih ograda stroja, ali ne određuje oblikovanje ni zaštitu samog okvira stroja, koji u nekim slučajevima može biti dovoljno nizak da se zaobiđe. Normu EN ISO 19085-3:2017 trebalo bi stoga objaviti u Službenom listu Europske unije uz ograničenje.
                  
               
                     (8)
                  
                  
                     Upućivanja na usklađene norme izrađene za potrebe Direktive 2006/42/EZ objavljuju se u skladu s Provedbenom odlukom Komisije (EU) 2019/436 (4). Kako bi se osiguralo da sva upućivanja na usklađene norme izrađene za potrebe Direktive 2006/42/EZ budu navedena u istom aktu, upućivanje na normu EN ISO 19085-3:2017 trebalo bi uvrstiti u prilog toj Odluci. Provedbenu odluku (EU) 2019/436 trebalo bi stoga na odgovarajući način izmijeniti.
                  
               
                     (9)
                  
                  
                     Sukladnost s usklađenom normom stvara pretpostavku o sukladnosti s odgovarajućim temeljnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Prilog II. Provedbenoj odluci (EU) 2019/436 mijenja se u skladu s Prilogom ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 23. listopada 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 157, 9.6.2006., str. 24.
         
            (2)  Direktiva 98/37/EZ Europskog parlamenta i Vijeća od 22. lipnja 1998. o usklađivanju zakona država članica u odnosu na strojeve (SL L 207, 23.7.1998., str. 1.).
         
            (3)  Uredba (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (SL L 316, 14.11.2012., str. 12.).
         
            (4)  Provedbena odluka Komisije (EU) 2019/436 оd 18. ožujka 2019. o usklađenim normama za strojeve izrađenima za potrebe Direktive 2006/42/EZ Europskog parlamenta i Vijeća (SL L 75, 19.3.2019., str. 108.).
      
      
         
            PRILOG
            U Prilogu II. Provedbenoj odluci (EU) 2019/436 dodaje se sljedeći redak:
            
               
                           „3.
                        
                        
                           EN ISO 19085-3:2017
                           Strojevi za obradu drva – Sigurnost – 3. dio: Numeričko upravljani strojevi (NC) za bušenje i vođenje po krivulji
                           
                              Napomena: S obzirom na njezinu točku 6.6.2.2.3.1., usklađenom normom EN ISO 19085-3:2017 ne stvara se pretpostavka sukladnosti s temeljnim zdravstvenim i sigurnosnim zahtjevom iz točke 1.4.1. Priloga I. Direktivi 2006/42/EZ kojim se propisuje da se štitnici i zaštitni uređaji ne smiju lako zaobilaziti.
                        
                        
                           C”